ত্রিপুরার নগর ও শহরের তালিকা
ত্রিপুরা হল উত্তর-পূর্ব ভারতের একটি ছোট পার্বতি রাজ্য। ভারতবর্ষের তৃতীয় ক্ষুদ্রতম রাজ্য হল ত্রিপুরা। রাজ্যটির আয়োতন ১০,৪৯১.৬৯ কিমি২ (৪,০৫০.৮৬ মা২) এবং রাজ্যটির উত্তর, পশ্চিম এবং দক্ষিণ সীমান্তে বেষ্টিত রয়েছে বাংলাদেশ (পূর্ব বঙ্গ)। রাজ্যটি প্রায় সম্পূর্ণরূপে বাংলাদেশ দ্বারা বেষ্টিত এবং রাজ্যটির কোন উপকূলরেখা বা সমুদ্রবন্দর নেই। রাজ্যটির পূর্বে রয়েছে ভারতের আসাম ও মিজোরাম রাজ্য। এরাজ্যে বাঙালি, ত্রিপুরি, চাকমা এবং মণিপুরীরা বসবাস করেন। রাজ্যটির ৩০% সমতল ভূমি এবং ৭০% পাহাড়। রাজ্যের সমতল ভূমির অধিকাংশ বাসিন্দা বাঙালি এবং তাদের ভাষা হল বাংলা। রাজ্যের পাহাড়ি লোকেদের ভাষা ককবরক এবং ত্রিপুরি জনসংখ্যা রাজ্যের মোট জনসংখ্যার ৩০%। ২০১১ সালের জনগননায় ত্রিপুরা রাজ্যটির জনসংখ্যা ৩৬,৭১,০৩২ জন যা ভারতবর্ষের মোট জনসংখ্যার ০.৩%। ত্রিপুরার রাজধানী আগরতলা শহর হচ্ছে রাজ্যের একমাত্র পৌরনিগম, ১৩টি এলাকা পুরসভা এবং ৬টি হল নগর পঞ্চায়েত।